b'\n_START_ARTICLE_\nBoleslavecas\n_START_SECTION_\nIstorija\n_START_PARAGRAPH_\nPirm\xc4\x85 kart\xc4\x85 Bolezlauez gyvenviet\xc4\x97 pamin\xc4\x97ta 1201 m. 1257 m. besiple\xc4\x8dian\xc4\x8diam miestui\xe2\x80\x93tvirtovei suteiktos miesto teis\xc4\x97s. 1523 m. svarb\xc5\xabs miesto istorijai, kaip religinio karo prad\xc5\xbeia, jis tapo reformacijos centru. Viduram\xc5\xbeiais vyst\xc4\x97si amatai ir prekyba, Karali\xc5\xa1kasis kelias (Via Regia) susiejo su Leipcigu._NEWLINE_1813 m. \xc5\xa1iame mieste mir\xc4\x97 rus\xc5\xb3 generolas feldmar\xc5\xa1alas Michailas Kutuzovas. Jo k\xc5\xabnas buvo balzamuotas ir i\xc5\xa1si\xc5\xb3stas \xc4\xaf Sankt Peterburg\xc4\x85, o po balzamavimo lik\xc4\x99 vidaus organai palaidoti vietos kapin\xc4\x97se. 1819 m. Pr\xc5\xabsijos karalius Frydrichas Vilhelmas III \xc4\x8dia pastat\xc4\x97 karved\xc5\xbeiui atminti memorial\xc4\x85. II Pasaulinio karo metu prie jo palaidoti \xc5\xbeuv\xc4\x99 Raudonosios armijos kareiviai._NEWLINE_Po 1815 m. Boleslavecas priklaus\xc4\x97 Silezijos provincijai. Pokariu Silezija atiteko Lenkijai, i\xc5\xa1 \xc4\x8dia buvo i\xc5\xa1keldinti vietiniai vokie\xc4\x8diai, kuriuos pakeit\xc4\x97 lenkai i\xc5\xa1 rytini\xc5\xb3 \xc5\xa1alies region\xc5\xb3._NEWLINE_2001 m. miestas \xc5\xa1vent\xc4\x97 750 met\xc5\xb3 jubiliej\xc5\xb3, ta proga buvo suorganizuota istorinio Legnicos m\xc5\xab\xc5\xa1io rekonstrukcija, kurioje buvo stabdomas mongol\xc5\xb3 ver\xc5\xbeimasis \xc4\xaf Lenkij\xc4\x85 1241 m.'